มีน้ำใสๆเหนียวๆไหลออกมาตอนเป็นประจำเดือน ไหลออกมาพร้อมเลือด เป็นเดือนนี้เดือนที่2แล้สค่ะที่รู้สึกว่ามันผิดปกติ เดือนที่แล้วปวดท้องมากค่ะเป็นแระจำเดือนประมาณ7วัน จากที่เคยเป็นแค่4-5วัน ส่วนเดือนนี้ไม่ปวดท้องค่ะ แต่มีน้ำใสๆไหลออกมาพร้อมเลือดตลอด แบบนี้ปิดปกตมั้ยค่ะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน โดยให้นับจากวันแรกของประจำเดือนในรอบก่อน จนไปถึงก่อนวันแรกของรอบเดือนถัดไป ซึ่งในแต่ละรอบเดือนอาจไม่จำเป็นต้องเท่ากันก็ได้ ขึ้นอยู่กับหลายๆ ปัจจัย ส่วนระยะเวลาของการมีประจำเดือนคือ 2-7 วัน ซึ่งในแต่ละรอบเดือนไม่จำเป็นต้องเท่ากันเช่นกัน ดังนั้น หากประจำเดือนมานาน 4-5 วัน หรือ 7 วันก็ยังถือว่าปกติดีค่ะสำหรับอาการปวดท้องขณะมีประจำเดือน ไม่จำเป็นต้องเกิดขึ้นทุกเดือน รวมถึงอาการอื่นๆ ด้วย เช่น ปวดหลัง ปวดขา ปวดเมื่อยตัว อ่อนเพลีย ท้องอืด ท้องผูก เป็นต้น โดยในแต่ละรอบเดือน อาการอาจไม่เหมือนกันก็ได้ค่ะส่วนน้ำใสๆ ที่ไหลออกมาพร้อมเลือด ก็น่าจะเป็นตกขาวได้ ซึ่งก็ไม่ได้ผิดปกติอะไร แนะนำควรลองสังเกตเมื่อประจำเดือนหมดไปแล้วว่า ตกขาวที่ออกมาผิดปกติหรือไม่ เช่น มีปริมาณมากทุกวัน มีกลิ่นเหม็นผิดปกติ มีแสบหรือคันช่องคลอด มีปวดท้องน้อย เป็นต้น ในกรณีนี้ แสดงว่ามีความผิดปกติ และควรไปพบแพทย์เพื่อตรวจค่ะ